Túrakód: TK\_Termál-tó-3,6 / Táv.: 3,6 km / Frissítve: 2021-04-19

Túranév: Kerékpáros Terep-túra \_Termál-tó-3,6 km (S)

Teljesítménytúránk 4 résztávból áll. Teljesítése 5 ellenőrzőpont igazolást igényel.

A rajt és a cél ugyanazon a helyen, a Termál-tó közelében kialakított aktívturisztikai bázisnál található, a turisztikai információs tábla DK-i oszlopának DNY-i oldalán.

Kódja: Spari/R-C

Elhelyezkedésének koordinátája: N46 40.425 E20 17.456

**1. résztáv:** *( Spari/R-C - Termál-tó/7)*

A rajt QR-kód beolvasását követően ÉK-i irányba haladjunk a Termál-tó ÉNY-i sarkához, a töltésre.

A gátról kissé odébb balra *(ÉÉNY)* kell letérnünk az első lehetőségnél, immár csak a *(S)* jelzést követve. Az ellenőrzőpontot *(Termál-tó/7)* jobbról *(ÉK)* találjuk egy diófán, még a földutak kereszteződése előtt.

**2. résztáv:** *(Termál-tó/7 - Termál-tó/5)*

Továbbindulva rövidesen *(90 m)* az erdősávnál elérjük a földutak kereszteződését. Itt balra *(DNY)* fordulva haladjunk tovább. Az útról letérnünk ismét balra *(DK)* szükséges, az út kanyarulatánál a szintén DK-i irányba futó csatorna ÉK-i partjára, ekkorra már a piros jelzéssel együtt haladva.

Az ellenőrzőpont *(Termál-tó/5)* az erdőszélén 70 m-re irányváltásunktól található.

**3. résztáv:** *(Termál-tó/5 - Termál-tó/6)*

Innen egész a következő csekkpontig, a csatorna és az erdősáv közötti területen kell haladnunk, közben követve a kanyarulatot is. A keresett tábla a földutak kereszteződésének és a nyomvonalak „szegletében”, balunkon *(É)* található.

**4. résztáv:** *(Termál-tó/6 - Spari/R-C)*

A túrából hátralévő szakaszt a már ismert útvonalon haladva tesszük meg, vissza a kiindulási pontunkra, a Spari/R-C táblához.

Ne felejtsük el, most is kezelnünk kell a teljesítésigazolást az általunk választott módon!

Feldolgozta: (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*